Mittauslaite ei täytä lain vaatimuksia, jos varmennus ei ole enää voimassa. Jotta voisit jatkaa mittauslaitteen käyttöä, se on varmennettava ensi tilassa. Varmennuksia tekevät Tukesin hyväksymät tarkastuslaitokset. Tällä hetkellä mittauslaitteita varmentaa viisi tarkastuslaitosta.
Jos huomaat asiakkaana asioidessasi, että mittauslaitteen varmennus on vanhentunut tai mittauslaite ei muuten täytä vaatimuksia, sinun on paras ilmoittaa siitä ensin mittauslaitetta käyttävälle yritykselle, esim. kaupan henkilökunnalle. Tarvittaessa voi ottaa yhteyttä mittauslaitteiden käyttöä valvovaan viranomaiseen eli aluehallintovirastoon tai Tukesiin.